# *Csongrád Város Polgármesterétől „M”*

***Száma:*** Szo/79-1/2022

***Témafelelős****:* Vinczéné Dudás Katalin

## Előterjesztés

**Csongrád Városi Önkormányzat Képviselő-testületének**

**2022. január 27-i ülésére**

***Tárgy:*** *Javaslat a természetben nyújtott mezőgazdasági terménysegélyről szóló 3/2016.(I. 29.) önkormányzati rendelet hatályon kívül helyezésére*

# Tisztelt Képviselő-testület!

Csongrád Városi Önkormányzat Képviselő-testülete a 2016. január 28-ai ülésén azzal a céllal alkotta meg *a* *természetben nyújtott mezőgazdasági terménysegélyről* szóló rendeletét, hogy a kistérségi járási startmunka mintaprogram mezőgazdasági programeleme keretében megtermelt mezőgazdasági terményfelesleg, természetben nyújtott mezőgazdasági terménysegély formájában kerülhessen a rászoruló családokhoz, ezzel hozzájárulva azok életminőségének javításához.

2019. március 01. napjától megszűnt a kistérségi járási startmunka mintaprogram keretében történő szabadföldi növénytermesztés, üvegházi dísznövénynevelés. Ennek oka, hogy a kertészeti telephely – ahol a növénytermesztés jelentős része történt - felszámolásra került kézilabda csarnok építése miatt. A Városellátó Intézmény telephelye (6640 Csongrád, Bercsényi u. 26/a) pedig nem alkalmas növénytermesztésre.

A fentiek miatt *a természetben nyújtott mezőgazdasági terménysegélyről szóló 3/2016.(I. 29.) önkormányzati rendelet* okafogyottá vált.

Kérem a Tisztelt Képviselő-testületet az előterjesztést megvitatására és a hatályon kívül helyező rendelet-tervezet elfogadására.

Csongrád, 2022. január 17.

## Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A természetben nyújtott mezőgazdasági terménysegélyről szóló 3/2016.(I.29.)önkormányzati rendelet hatályon kívül helyezéséről**

Csongrád Városi Önkormányzat Képviselő-testülete a szociális igazgatásról és szociális ellátásokról szóló többször módosított 1993. évi III. törvény (tv.: Szt.) 1. § (2) bekezdésében, 45. §-ában, 132. § (4) bekezdés g) pontjában, a Magyarország Alaptörvénye 32. cikk (1) bekezdés a) pontjában, (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8/a. pontjában, valamint a szociális igazgatásról és szociális ellátásokról szóló 1993. évi III. törvény 10. § (1) bekezdése és a 25. § (3) bekezdés b) pontja szerinti feladatkörében eljárva, a következőt rendeli el:

**1. §**

Hatályát veszti a természetben nyújtott mezőgazdasági terménysegélyről szóló 3/2016.(I.29.) önkormányzati rendelet.

**2. §**

Ez a rendelet 2022. február 1-jén lép hatályba.

Bedő Tamás dr. Juhász László

polgármester jegyző

Végső előterjesztői indokolás

2019. március 01. napjától megszűnt a kistérségi járási startmunka mintaprogram keretében történő szabadföldi növénytermesztés, üvegházi dísznövénynevelés. Ennek oka, hogy a kertészeti telephely – ahol a növénytermesztés jelentős része történt - felszámolásra került kézilabda csarnok építése miatt. A Városellátó Intézmény telephelye pedig nem alkalmas növénytermesztésre.

*Mindezek alapján a természetben nyújtott mezőgazdasági terménysegélyről szóló 3/2016.(I. 29.) önkormányzati rendelet* okafogyottá vált.